internet vaartha 214 Views
టి20 ప్రపంచ జట్టు ఎంపిక
అంటిగ్వా : వెస్టిండీస్‌ క్రికెట్‌లో ఏర్పడిన సంక్షోభం ముగిసింది. కాగా వెస్టిండీస్‌ బోర్డు 12 మంది ఆటగాళ్లతో కాంట్రాక్టులపై సంతకాలు చేయించుకుంది. భారత్‌లో జరిగే ప్రపంచ కప్‌ టి20లో ఆడేందుకు ఈ ఆటగాళ్లందరూ అంగీకరించారు. గడువు తేది నాటికి ఆటగాళ్లు కాంట్రాక్టులకు ఒప్పుకోకపోతే వారిని జట్టు నుంచి ఉద్వాసన పలుకుతామని విండీస్‌ బోర్డు హెచ్చరించిన నేపథ్యంలో ఆటగాళ్లు సంతకాలు చేసినట్లు తెలుస్తుంది.
డారెన్‌ బ్రావో మాత్రం తాను వన్డేల్లో మాత్రమే ఆడతానని తేల్చి చెప్పడంతో టి20 ప్రపంచ కప్‌ టోర్నీకి దూరమయ్యాడు.స్టార్‌ బ్యాట్స్‌మెన్‌ క్రిస్‌ గేల్‌తో పాటు కెప్టెన్‌ డారెన్‌ సమీ,సులేమాన్‌ బెస్‌, జాసన్‌ హూల్డర్‌,ఆండ్రే ఫ్లెచర్‌,డ్వేన్‌ బ్రేవో, సామ్యుల్‌ బద్రీ, లెండి సిమన్స్‌, జెరోమి టేలర్‌,ఆండ్రూ రస్సెల్‌, మార్లన్‌ సామ్యూల్స్‌, దినేష్‌ రామదిన్‌లు కాంట్రాక్ట్‌పై సంతకాలు చేశారని వెస్టిండీస్‌ క్రికెట్‌ బోర్డ్‌ తెలిపింది.అయితే సునీల్‌ నరేన్‌,కీరన్‌ పోలార్డ్‌ తరువాత డారెన్‌ బ్రావో కూడా టి20 ప్రపంచ కప్‌ జట్టు నుంచి వైదొలిగాడు.వైదొలగడానికి వారు సరైన కారణం చెప్పలేదు. కాగా సునీల్‌ నరైన్‌,కీరన్‌ పోలార్డ్‌ స్థానంలో అశ్లే నర్స్‌,కార్లోస్‌ బ్రత్వేట్‌ లను జట్టులోకి తీసుకుంటున్నట్లు విండీస్‌ బోర్డు పేర్కొంది.గాయం కారణంగా పోలార్డ్‌ టోర్నీకి దూరమయ్యాడని బోర్డు వివరించింది.కాగా తాను సరైన రీతిలో ప్రాక్టీస్‌ చేయనుందున టోర్నీలో ఆడట్లేదని నరేన్‌ చెప్పినట్లు విండీస్‌ బోర్డు పేర్కొంది.బ్రావో మాత్రం ఇకపై 50 ఓవర్ల మ్యాచుల్లోనే ఆడతానని వెల్లడించినట్లు బోర్డు వివరించింది.
ప్రపంచ కప్‌ టోర్నీకి తనను ఎంపిక చేసినందుకు బోర్డుకు నా ధన్యవాదాలు,కానీ నేను టి20 మ్యాచ్‌లు ఇకపై ఆడాలని అనుకోవట్లేదు,50 ఓవర్ల మ్యాచ్‌ల పైనే పూర్తి దృష్టి సారిస్తా అని బ్రావో పేర్కొన్నాడు. ఆటగాళ్లు,బోర్డు మధ్య విభేదాలు తొలగిపోవడంతో వచ్చే టి20 ప్రపంచ కప్‌ టోర్నీలో వెస్టిండీస్‌ జట్టు పాల్గొననుంది. గత వారం రోజులుగా వివిధ దఫాలు చర్చలు జరిగినా ఒక కొలిక్కి రాలేదు.దీనిపై ఆగ్రహించిన విండీస్‌ బోర్డు ఆదివారం లోపు ఆటగాళ్లు బోర్డు సమ్మతించాలని లేని పక్షంలో ద్వితీయ శ్రేణి జట్టును టి20 ప్రపంచ కప్‌కు పంపుతామని హెచ్చరించింది.దీనిపై తర్జన భర్జన అనంతరం బోర్డు నిర్ణయానికి ఆటగాళ్లు అంగీకరిస్తూ లేఖ రాశారు.గాయంతో పోలార్డ్‌,నిషేదంలో ఉన్న స్పిన్నర్‌ నరైన్‌ ఈ జాబితాలో లేరు.
వెస్టిండీస్‌ జట్టు
డారెన్‌ సమీ (కెప్టెన్‌)    సులేమాన్‌ బస్‌
జాసన్‌ హూల్డర్‌              ఆండ్రూ ఫ్లెచర్‌
డ్వేన్‌ బ్రావో                     సామ్యూల్‌ బద్రీ
లెండీ సిమన్స్‌                జెరోమ్‌ టేలర్‌   
అండ్రూ రస్సెల్‌               మార్లస్‌ సిమ్యుల్స్‌
డెనెష్‌ రామడిన్‌              క్రిస్‌ గేల్‌